Narodna skupština
20090318

Počeli smo da poštujemo ljudske živote tek kada smo na svojim primerima shvatili šta znači izgubiti život. Počeli smo da razumemo svoju crkvu tek kada smo je izgubili. Ne pokazujemo danas razumevanje za one koji bi slobodno da vole, ali još uvek ne postavljamo pitanje zašto je ovo zemlja u kojoj se nekažnjeno može glorifikovati neko ko drugome oduzme život. Ako ljubav nikoga ne ugrožava, a pojedince čini srećnim, zašto je to tako teško prihvatiti i dopustiti. Ne možemo preći preko velikih slabosti same Vlade. Nije ovaj zakon potreban Srbiji od juče. Najmanje je važno to što smo ga mi, preuzimajući zakon od koalicije nevladinih organizacija koja ga je napisala parlamentu, predložili pre 17 meseci. I kada bi znali da će biti usvojen za 17 meseci bilo bi dobro i bili bi sigurni zbog toga. Problem je što naša vlast ne razume da je od usvajanja ovog zakona mnogo važnija njegova primena i poštovanje.